b'\n_START_ARTICLE_\nDavorin Petan\xc4\x8di\xc4\x8d\n_START_SECTION_\n\xc5\xbdivljenje\n_START_PARAGRAPH_\nRodil se je v Podgorju pri Pi\xc5\xa1ecah, blizu Bizeljskega. \xc5\xa0tudiral je bogoslovje v Mariboru. Kot mariborski bogoslovec je napisal ljudsko igro Na\xc5\xa1a apostola o za\xc4\x8detku delovanja svetega Cirila in Metoda med predniki dana\xc5\xa1njih Slovencev, ki so jo prvi\xc4\x8d javno uprizorili ob Slom\xc5\xa1kovih dnevih leta 1936 na Ljudskem vrtu v Mariboru. Pozneje je postal kaplan v Koprivnici._NEWLINE_Med NOB so ga Nemci izgnali na Hrva\xc5\xa1ko (1941). V Zagrebu je doktoriral iz psihologije in pedagogike. Po vojni je opustil duhovni\xc5\xa1ki poklic in postal srednje\xc5\xa1olski profesor na Hrva\xc5\xa1kem, slu\xc5\xbeboval je tudi v Reki. Postal je doktor psiholo\xc5\xa1kih in pedago\xc5\xa1kih znanosti.\n_START_SECTION_\nDelo\n_START_PARAGRAPH_\nPisal je dramska besedila z motivi iz ljudskih pripovedi, dramatiziral je slovensko klasi\xc4\x8dno prozo. Zavzemal se je za kolektivno igro, za t. i. "farni oder" (ljudski oder oz. ljudska igra), zato je ve\xc4\x8dino svojih del namenil uprizoritvam na prostem.'